《十咏图·玉蝴蝶花》
宋代·张维

雪朵中间蓓蕾齐，骤开尤觉绣工迟。
品高多说琼花似，曲妙谁将玉笛吹。
散舞不休零晚树，团飞无定撼风枝。
漆园如有须为梦，若在蓝田种更宜。

作者简介：蜀人，字公言。尝为僧，还俗。善二王书法，尤得怀素骨力。王嗣宗荐试御书院，自负其能，遂遭众人排挤，止得隶秘阁。真宗景德末书郑州开元寺新塔碑，一时称绝。后贫困以终。